paragraph_text: Jedan je od najpoznatijih tenora i najproduktivnijih glazbenika svoga doba. Poznat je po svom jedinstvenom, dramatičnom glasu s rasponom od više od četiri pune oktave. Sa 136 opernih uloga u svom repertoaru, Domingo je pjevao u više uloga nego ijedan drugi tenor u povijesti. Također je slavan zbog svog prirodnog talenta za glumu, te svojega širokog glazbenog znanja. Pored pjevanja, još je i dirigent i intendant Washingtonske narodne opere i Los Angeleske opere.